Hej alle sammen,
Jeg har fået følgende mail fra en ukendt person:
"Jeg er en studerende fra IT-universitetet i København og er i gang med at skrive en mindre opgave omkring Wikipedias kultur og forsøger at klarlægge hvorfor folk ønsker at deltage i dette fællesskab.
Jeg kan se du er en registreret bruger og deltager aktivt i wikipedia community, derfor har jeg et par spørgsmål som jeg håber du vil tage dig tid til at svare på. 
"1. Har du registreret på wikipedia fordi du ønsker at vise folk din identitet når du tilføjer tekst til de sider du redigerer, i stedet for de kun kan se din IP-adresse?"
"2. Føler du at den information du deler, tilhører dig og at du retmæssigt skal have æren for det?"
"3. Forventer du noget igen fra andre brugere, er der en forventning når du skriver artikler?"
"4. Er der nogen status/anerkendelse du forsøger at opnå ved at deltage i wikipedia?"
"5. Kan du mærke et kendskab til andre brugere du ofte samarbejder om artikler med?"
"- Hvis du kan komme med et konkret eksempel på bruger og artikel vil det være godt"
"6. Hvis du kunne vælge at få dit navn synligt på hovedsiden for en artikel så folk lettere kunne identificere forfatteren til teksten for artiklen, ville det få dig til at være mere aktiv i wikipedia?
"7. Har du andre kommentarer til din deltagelse i Wikipedia"
Har andre fået noget lignende og ved noget mere? Jeg må indrømme, at jeg ikke har spurgt afsenderen :) -- 28. apr 2011, 16:07 (CEST)
Jeg har vel fået 4-5 lignende henvendelser igennem tiden, men jeg har aldrig svaret på dem. :-) Mvh. -- 28. apr 2011, 16:11 (CEST)
